CELEX: 32015R2170
Language: el
Date: 2015-11-24 00:00:00
Title: Κατ' εξουσιοδότηση κανονισμός (ΕΕ) 2015/2170 της Επιτροπής, της 24ης Νοεμβρίου 2015, για την τροποποίηση της οδηγίας 2014/24/ΕΕ του Ευρωπαϊκού Κοινοβουλίου και του Συμβουλίου όσον αφορά τα κατώτατα όρια εφαρμογής για τις διαδικασίες σύναψης συμβάσεων (Κείμενο που παρουσιάζει ενδιαφέρον για τον ΕΟΧ)

25.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 307/5
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2015/2170 ΤΗΣ ΕΠΙΤΡΟΠΉΣ
   της 24ης Νοεμβρίου 2015
   για την τροποποίηση της οδηγίας 2014/24/ΕΕ του Ευρωπαϊκού Κοινοβουλίου και του Συμβουλίου όσον αφορά τα κατώτατα όρια εφαρμογής για τις διαδικασίες σύναψης συμβάσεων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2014/24/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις δημόσιες προμήθειες και την κατάργηση της οδηγίας 2004/18/ΕΚ (1), και ιδίως το άρθρο 6,
   Εκτιμώντας τα ακόλουθα:
   
               (1)
            
            
               Με την απόφαση 94/800/ΕΚ (2) το Συμβούλιο συνήψε τη συμφωνία για τις δημόσιες προμήθειες («η συμφωνία») (3). Η συμφωνία θα πρέπει να εφαρμόζεται σε οποιαδήποτε σύμβαση κρατικών προμηθειών της οποίας η αξία φθάνει ή υπερβαίνει τα ποσά («κατώτατα όρια») που ορίζονται στη συμφωνία και εκφράζονται ως ειδικά τραβηκτικά δικαιώματα.
            
         
               (2)
            
            
               Ένας από τους στόχους της οδηγίας 2014/24/ΕΕ είναι να επιτρέψει στις αναθέτουσες αρχές που την εφαρμόζουν να συμμορφώνονται συγχρόνως και με τις υποχρεώσεις που ορίζονται στη συμφωνία. Για να επιτευχθεί ο στόχος αυτός, τα κατώτατα όρια που προβλέπονται στην εν λόγω οδηγία για τις δημόσιες συμβάσεις που καλύπτονται επίσης και από τη συμφωνία θα πρέπει να ευθυγραμμιστούν, προκειμένου να εξασφαλιστεί ότι αντιστοιχούν στα ισοδύναμα σε ευρώ, στρογγυλοποιημένα προς τα κάτω στην πλησιέστερη χιλιάδα, των κατώτατων ορίων που ορίζονται στη συμφωνία.
            
         
               (3)
            
            
               Για λόγους συνοχής, ενδείκνυται να ευθυγραμμιστούν επίσης τα κατώτατα όρια στην οδηγία 2014/24/ΕΕ τα οποία δεν καλύπτονται από τη συμφωνία. Επομένως, θα πρέπει να τροποποιηθεί αναλόγως η οδηγία 2014/24/ΕΕ.
            
         
               (4)
            
            
               Επειδή ο υπολογισμός των αναθεωρημένων κατώτατων ορίων πρέπει να γίνει βάσει της μέσης τιμής του ευρώ για ένα ορισμένο χρονικό διάστημα που λήγει στις 31 Αυγούστου και τα αναθεωρημένα κατώτατα όρια πρέπει να δημοσιευθούν στην Επίσημη Εφημερίδα της Ευρωπαϊκής Ένωσης στην αρχή του Νοεμβρίου, κατά την έγκριση του παρόντος κανονισμού πρέπει να εφαρμοστεί η διαδικασία του επείγοντος,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η οδηγία 2014/24/ΕΕ τροποποιείται ως εξής:
   
               1)
            
            
               Το άρθρο 4 τροποποιείται ως εξής:
               
                           α)
                        
                        
                           στο στοιχείο α), το ποσό «5 186 000 ευρώ» αντικαθίσταται από το ποσό «5 225 000 ευρώ»·
                        
                     
                           β)
                        
                        
                           στο στοιχείο β), το ποσό «134 000 ευρώ» αντικαθίσταται από το ποσό «135 000 ευρώ»·
                        
                     
                           γ)
                        
                        
                           στο στοιχείο γ), το ποσό «207 000 ευρώ» αντικαθίσταται από το ποσό «209 000 ευρώ».
                        
                     
         
               2)
            
            
               Το άρθρο 13 πρώτο εδάφιο τροποποιείται ως εξής:
               
                           α)
                        
                        
                           στο στοιχείο α), το ποσό «5 186 000 ευρώ» αντικαθίσταται από το ποσό «5 225 000 ευρώ»·
                        
                     
                           β)
                        
                        
                           στο στοιχείο β), το ποσό «207 000 ευρώ» αντικαθίσταται από το ποσό «209 000 ευρώ».
                        
                     
         Άρθρο 2
   Ο παρών κανονισμός αρχίζει να ισχύει την 1η Ιανουαρίου 2016.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Νοεμβρίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 94 της 28.3.2014, σ. 65.
   
      (2)  Απόφαση 94/800/ΕΚ του Συμβουλίου, της 22ας Δεκεμβρίου 1994, σχετικά με την εξ ονόματος της Ευρωπαϊκής Κοινότητας σύναψη των συμφωνιών που απέρρευσαν από τις πολυμερείς διαπραγματεύσεις του Γύρου της Ουρουγουάης (1986-1994), καθόσον αφορά τα θέματα που εμπίπτουν στις αρμοδιότητές της (ΕΕ L 336 της 23.12.1994, σ. 1).
   
      (3)  Η συμφωνία είναι μια πολυμερής συμφωνία στο πλαίσιο του Παγκόσμιου Οργανισμού Εμπορίου. Στόχος της εν λόγω συμφωνίας είναι το αμοιβαίο άνοιγμα των αγορών δημοσίων προμηθειών μεταξύ των μερών της.